|  |
| --- |
| **OŠ Col**  **2. razred**  Pouk na daljavo – Učno gradivo in navodila za učence  Učiteljica Tina Scozzai  email: [tina.scozzai@guest.arnes.si](mailto:tina.scozzai@guest.arnes.si)  Določene učne vsebine si lahko pogledate na spodnjih spletnih naslovih:  <https://www.lilibi.si/>  <https://interaktivne-vaje.si/02_osnova/predmeti_meni/matematika_meni_1_5.html> |
| **Sreda, 25. 3. 2020** |
| **ŠPO: Spiner vadba**  Danes se boš razgibal malo drugače. Poglej navodila na listu v prilogi. |
| **SLJ : Mali pisani črki l in t**  Otrokom pokažite kako se zapišeta mali pisani črki l in t. Otroci naj vadijo smer pisanja najprej na večjem listu, kjer ste črko že zapisali vi, da osvojijo smer pisanja.  Nadaljujejo naj z zapisom črke v DZ za opismenjevanje (str. 106) in nadaljujejo v zvezku. Ker črk v zvezku nimajo zapisanih, vas prosim, da jim jih zapišete vi. Napišite jih na podoben način, kot jih napišem v šoli. Opozorite jih, da se črki l in t razteza od debla do krošnje. Pod črke zapišite še besede lom, vilice, veslo, lan, luč, teta, letalo.  Pozorni bodite na upoštevanje smeri pisanja, čitljivost, napake popravljajte sproti.  **Učenci prepišejo spodnji besedilo v zvezek z drevesno vrstico.**  **PREPIŠI Z MALIMI PISANIMI ČRKAMI!**    **Oče nosi veslo.**  **Lana ima slivo.**  **Ana veselo riše.**  **Letalo leti .** |
| **MAT: Seštevamo do 100 (DE + E = DE)**   * Učenci ustno računajo do 100. Primer:   30 + 20 =  50 + 10 =  60 + 30 = …   * **Seštevamo do 100** (DE + E = DE)   Učenci pri seštevanju **uporabljajo konkretne materiale**, ki jih imajo doma, npr. kocke, palčke, zobotrebce, ipd. Dobro je, da si prej pripravijo desetice in enice, tako kot so vajeni v šoli, ko delamo z zobotrebci, palčkami in drugim materialom.  Poljubnemu dvomestnemu številu prištevamo enice tako, da ni prehoda preko  desetice.   * Najprej naredimo skupaj nekaj primerov. Učenci vsak račun ponazorijo s konkretnimi ponazorili (palčke, zobotrebci), nato ga prepišejo v zvezek in   zapišejo rezultat.  Primer: 24 + 3 = \_\_\_  Nastavijo 2 snopka in 4 posamezne palčke, nato pa dodajo še 3 posamezne palčke.  Pogledamo, koliko imamo skupaj D (2) in koliko E (7).  Zapišemo račun in ga izračunamo.   * Učenci nato samostojno rešijo nekaj računov (5). Delajo po zgornjem postopku. * Račune ponazorimo tudi s premikanjem po stotičnem kvadratu. * **SDZ 2, str. 64**   Naloga na modri podlagi   * Preberejo besedilno nalogo.   Ogledajo si slikovno ponazoritev in jo ubesedijo.  Preberejo račun in odgovor.   * Učenci si ogledajo slikovno ponazoritev in jo ubesedijo.   Preberejo račun in ga primerjajo s ponazoritvijo.  8. naloga  Ogledajo si slikovni prikaz.  Zapišejo ustrezen račun seštevanja ter ga izračunajo. |
| **LUM: Materinski dan – izdelek za mamo**  Danes je materinski dan. Prav je, da za mamo izdelaš darilce.  Potrebuješ risalni list ali karton, barvne liste, darilni papir, tulec, lepilo, škarje.  Pri rezanju s škarjami bodi in lepljenju na podlago bodi natančen/natančna.  Glej priloženo fotografijo, predlagam pa ti, **da pri ustvarjanju uporabiš svojo domišljijo. Vem**, da imaš veliko zanimivih in lepih idej. Izdelaj npr. tri rože v enem tulcu (pol tulca WC papirja) in jih prilepi na podlago list ali karton.  **Mami povej, da jo imaš rad/a ali ji napišeš MAMA, RAD / RADA TE IMAM.**  **Lahko tudi pomiješ posodo, skuhaš kavo, pometeš pred hišo…** |

